Diari Oficial de la Generalitat Valenciana


Sumari del DOGV 3859, del 18-10-2000 (2000/7896)

ORDRE de 29 de juny de 2000, de la Conselleria de Cultura i Educació, per la qual es concedeix autorització d'obertura i funcionament a diversos centres docents privats de nova creació d'Educació Infantil.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3859

Data del DOGV
:   18-10-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/7896


Data del document
:   29-06-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament primari

ORDRE de 29 de juny de 2000, de la Conselleria de Cultura i Educació, per la qual es concedeix autorització d'obertura i funcionament a diversos centres docents privats de nova creació d'Educació Infantil. [2000/A7896]
  
Els expedients han estat iniciats a instància dels promotors dels centres docents privats de nova creació que s'especifiquen en l'annex, en sol·licitud d'autorització d'obertura i funcionament per a impartir els ensenyaments corresponents a l'Educació Infantil.
  
La Direcció General de Centres Docents aprovà, mitjançant respectives resolucions, els projectes d'obres a realitzar per a l'autorització dels centres.
  
Els expedients s'han tramitat per les direccions territorials competents, les quals, a la vista de l'informe favorable de la Unitat Tècnica de Construccions i de la documentació obrant, que inclou l'informe favorable de la Inspecció Educativa quant a l'adequació del professorat, o el compromís d'aportar la relació del professorat abans de l'inici de les activitats educatives, han considerat procedent accedir a allò sol·licitat.
  
Vistos la Llei orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 173/1998, de 16 de febrer (BOE de 17.02.1998), pel qual es modifica i completa el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, el Reial Decret 1.004/1991, de 14 de juny (BOE de 26.06.1991), pel qual s'estableixen els requisits mínims dels centres que imparteixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament dels centres docents privats de nova creació que s'especifiquen en l'annex, que tindran les característiques i efectes dels ensenyaments autoritzats que s'assenyalen.
  
DISPOSICIONS ADDICIONALS
  
Primera
  
Els centres hauran de complir allò disposat en l'article 6 del Reial Decret 1004/1991 (BOE de 26.06.1991), i en el Decret 193/1988, de 12 de desembre (DOGV de 02.02.1989), del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
Segona
  
Els centres que no hagen aportat la relació de professors i les titulacions respectives hauran de fer-ho davant la direcció territorial corresponent, que l'aprovarà, previ informe de la Inspecció Educativa, abans de l'inici de les activitats educatives corresponents.
  
La present ordre donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació o publicació, segons corresponga.
  
València, 29 de juny de 2000
  
El conseller de Cultura i Educació,
  
MANUEL TARANCÓN FANDOS
  
ANNEX
  
Denominació genèrica: centre autoritzat d'Educació Infantil de primer i segon cicles.
  
Denominació específica: El Niu de Sant Isidre.
  
Domicili: c/ Professor Ángel Lacalle, 16 baix.
  
Localitat: València.
  
Província: València.
  
Codi: 16439156.
  
Titular: El Niu de Sant Isidre, SL.
  
Ensenyaments i capacitat que s'autoritza amb efectes des del curs 2000/2001:
  
- 3 unitats d'Educació Infantil, primer cicle, amb 41 llocs escolars distribuïts en:
  
- 1 unitat per a nens de 0/1 any amb 8 llocs escolars
  
- 1 unitat per a nens de 1/2 anys amb 13 llocs escolars
  
- 1 unitat per a nens de 2/3 anys amb 20 llocs escolars
  
- 3 unitats d'Educació Infantil, segon cicle, amb 70 llocs escolars
  
Denominació genèrica: centre autoritzat d'Educació Infantil de primer i segon cicles.
  
Denominació específica: La Aurora.
  
Domicili: c/ Quart, 132, baix.
  
Localitat: València.
  
Província: València.
  
Codi: 32536252.
  
Titular: Ferbala, SL.
  
Ensenyaments i capacitat que s'autoritza amb efectes des del curs 2000/2001:
  
- 6 unitats d'Educació Infantil, primer cicle, amb 79 llocs escolars distribuïts en:
  
- 1 unitat per a nens de 0/1 any amb 8 llocs escolars
  
- 2 unitats de nens de 1/2 anys amb 26 llocs escolars
  
- 3 unitats de nens de 2/3 anys amb 45 llocs escolars
  
- 3 unitats d'Educació Infantil, segon cicle, amb 47 llocs escolars
  
Denominació genèrica: centre autoritzat d'Educació Infantil segon cicle.
  
Denominació específica: Giorgeta.
  
Domicili: av. Giorgeta, 25 baix.
  
Localitat: València.
  
Província: València.
  
Codi: 50514304.
  
Titular: Escuela Infantil Giorgeta, SL.
  
Ensenyaments i capacitat que s'autoritza amb efectes des del curs 2000/2001:
  
- 4 unitats d'Educació Infantil, segon cicle, amb 76 llocs escolars.